Príloha č. 13-1 výzvy OP ĽZ DOP 2016/2.1.1/01

Analýza potrieb cieľových skupín

Cieľová skupina je skupina osôb, v prospech ktorých sa realizuje projekt.
Cieľová skupina je vymenovaná v časti 2.2 Oprávnenosť cieľovej skupiny vo výzve.
Žiadateľ popisuje cieľové skupiny najmä v častiach ŽoNFP: 7. Popis projektu, 7.1 Popis východiskovej situácie, 7.2 Spôsob realizácie aktivít projektu, 7.3 Situácia po realizácii projektu a udržateľnosť projektu a v časti 8. Popis cieľovej skupiny. Žiadateľ si v časti 8. Popis cieľovej skupiny vyberá cieľovú skupinu z číselníka v procese vypĺňania ŽoNFP v ITMS 2014+.

Cieľom analýzy je, aby žiadateľ jasne zadefinoval konkrétne cieľové skupiny, s ktorými bude počas projektu pracovať. V analýze by pritom mal vychádzať z aktuálnej situácie na trhu práce v danom regióne. Poznanie cieľovej skupiny je dôležitým predpokladom úspešnej implementácie projektu žiadateľa.

Žiadateľ stanovuje dôvody podpory uvedenej cieľovej skupiny, príčiny jej znevýhodnenia a prepojenie na aktivity projektu. Príručka pre žiadateľa v časti 4.2 Oprávnenosť cieľovej skupiny zdôrazňuje tiež, aby žiadateľ pri voľbe cieľovej skupiny uvádzal reálny počet účastníkov projektu, na ktorý sa viažu merateľné ukazovatele projektu a tiež oprávnenosť výdavkov.

Analýza potrieb cieľových skupín:
•	forma analýzy je stanovená v minimálnom rozsahu 5 strán;
•	je dôležitou súčasťou hodnotenia projektu;
•	obsahuje konkrétny popis skúseností žiadateľa s cieľovou skupinou.

Doporučený obsah analýzy:
•	analýza ponuky a potrieb pracovného trhu v danom regióne na základe štatistických údajov, ak nie sú štatistické údaje dostupné, žiadateľ pri analýze vychádza z vlastných skúseností s realizáciou obdobných projektov;
•	zdôvodnenie voľby konkrétnej cieľovej skupiny, v prípade výberu viacerých cieľových skupín zdôvodnenie každej cieľovej skupiny zvlášť;
•	vymedzenie a špecifiká cieľovej skupiny (potreby cieľovej skupiny);
•	špecifiká cieľovej skupiny s ohľadom na región realizácie projektu, vrátane kvantitatívneho vyjadrenia jej veľkosti;
•	spôsob kontaktovania a zapojenia cieľovej skupiny do projektu;
•	voľba a skladba kľúčových aktivít s ohľadom na cieľovú skupinu;
•	spôsob zaistenia individuálneho prístupu k cieľovej skupine;
•	popis skúseností žiadateľa s cieľovou skupinou.